**OBČINA SVETA ANA**, Sv. Ana v Slov. gor. 17, 2233 Sveta Ana v Slov. gor., matična številka: 1332074, davčna številka: 59385081, ki jo zastopa župan Silvo SLAČEK (v nadaljevanju: naročnik)

in

.......................................................................................................... (naziv in naslov izvajalca), matična številka ......................................, davčna številka ..................................., ki ga zastopa ................................................................................  (v nadaljevanju: izvajalec),

se dogovorita in skleneta naslednjo

**POGODBO**

**UVODNE DOLOČBE**

1. člen

Naročnik in izvajalec ugotavljata, da:

* je naročnik izvedel postopek oddaje javnega naročila **za Letno in zimsko vzdrževanje občinskih cest v letu 2020, 2021, 2022 in 2023**, objavljen na Portalu javnih naročil pod št. objave ....................................... , z dne ...................................., v skladu s 47. členom Zakona o javnem naročanju (Uradni list RS, št. 91/2015 s spremembami; v nadaljevanju: ZJN-3);
* je naročnik na podlagi javnega naročila iz prve alineje in prejetih ponudb z odločitvijo o oddaji javnega naročila, številka......................................, z dne ............................................., izbral izvajalca kot najugodnejšega ponudnika za izvedbo javnega naročila iz prve alineje za sklop 1 in sklop 2 ……………….………….. številka ……………..
* da je izvajalec strokovno in tehnično sposoben izvesti naročilo po tej pogodbi.

2. člen

(1) S to pogodbo se naročnik in izvajalec dogovorita o splošnih in posebnih pogojih izvajanja javnega naročila iz prejšnjega člena, za sklop 1 in sklop 2.

Predmet javnega naročila so gradbena dela in storitve, ki jih naročnik po obsegu in času ne more vnaprej določiti.

(2) Naročnik in izvajalec se izrecno dogovorita, da bo naročnik v obdobju trajanja te pogodbe izvajal le tista gradbena dela in storitve, ki jih bo dejansko potreboval in za katere bo imel zagotovljena finančna sredstva.

(3) Dejavnost oz. obseg del se izvaja izključno samo na občinskih cestah in javnih površinah iz seznama tega razpisa na območju občine Sveta Ana.

Vzdrževanje lokalnih cest in javnih prometnih površin cest se izvaja v skladu z Zakonom o cestah (Uradni list RS, št. 109/10, 48/12, 36/14 - odl. US, 46/15, 10/18), Pravilnikom o rednem vzdrževanju javnih cest (Uradni list RS, št. 38/16), Odloku o občinskih cestah v občini Sveta Ana (Uradni list RS št. 69/99) in drugo veljano zakonodajo s predmetnega področja.

(4) Sestavni del te pogodbe so pogoji določeni z razpisno dokumentacijo in ponudbeno dokumentacijo.

3. člen

V primeru dodatnih del, naročnik sme po tej pogodbi oddati po postopku s pogajanji brez predhodne objave naročilo izvajalcu za gradnjo/storitve, ki pomenijo ponovitev podobnih gradenj/storitev in se oddajo izvajalcu, ki mu je naročnik oddal prvotno naročilo, pod pogojem, da so nove gradnje/storitve v skladu z osnovnim projektom in da je bilo prvotno naročilo oddano v postopku, v katerem je naročnik objavil povabilo k sodelovanju.

 **PREDMET POGODBE**

4. člen

(1) Predmet pogodbe je »**Letno in zimsko vzdrževanje občinskih cest v letu 2020, 2021, 2022 in 2023**«, sklop 1…………………………………………………………….., sklop 2………………………………………………………

V sklopu rednega letnega vzdrževanja občinskih cest se izvajajo naslednje aktivnosti, skladno s potrebami: strojno čiščenje vozišč in odvoz materiala, strojno in ročno čiščenje jarkov, koritnic, segmentnih jarkov in kanalet, prepustov, revizijskih jaškov, zamenjava betonskih pokrovov na vtočnih jaških, krpanje udarnih jam s hladno ali vročo asfaltno zmesjo, zalivanje reg in razpok, strojno ali ročno popravilo in krpanje makadamskih vozišč, odstranjevanje starih muld, popravilo tamponov, zamenjave vtočnih robnikov,…

Zimska služba obsega sklop dejavnosti in opravil, potrebnih za omogočanje prevoznosti občinskih cest in varnega prometa v zimskih razmerah. Zimske razmere nastanejo takrat, ko je zaradi zimskih pogojev (sneg, poledica, drugo…) lahko ogroženo normalno odvijanje prometa. V zimskem obdobju, ki traja praviloma od 15. novembra tekočega leta do 15. marca naslednjega leta, se ceste vzdržujejo v skladu s programom izvajanja zimske službe. Prioritete posipavanja in čiščenja cest bo določal naročnik.

Strojna košnja trave z mulčarjem, za občinske ceste 2 x letno in obrezovanje vej ob občinskih cestah.

(2) Dela se bodo obračunavala po sistemu **»dejanske količine in fiksne cene po enoti mere«**, nespremenljive v času trajanja te pogodbe oziroma do konca veljavnosti pogodbe o izvajanju del/storitev

**OBVEZE NAROČNIKA IN IZVAJALCA**

5. člen

S to pogodbo se izvajalec zaveže opraviti v pogodbi določena dela v skladu s popisi del in izvedbenimi načrti, ki so priloga te pogodbe, naročnik pa se zaveže, da mu bo za to plačal pogodbeno ceno na podlagi podanih cen in izmerjenih količin.

6. člen

(1) Naročnik se obvezuje, da bo:

* pred pričetkom izvajanja del izvajalcu predal vso dokumentacijo, ki je potrebna za izvedbo del po tej pogodbi in mu nudil vse potrebne informacije za izvedbo del po tej pogodbi;
* zagotovil nemoten dostop do lokacij, na katerih se dela izvajajo;
* sodeloval z izvajalcem z namenom, da bo predmet pogodbe izveden v skladu s dogovorjenim;
* obveščal izvajalca o vseh spremembah in novo nastalih okoliščinah, ki bi lahko vplivale na potek in obseg predmeta pogodbe;
* plačal dogovorjeni pogodbeni znesek v rokih in na način, dogovorjen s to pogodbo.

(2) Neizpolnjevanje zgoraj naštetih naročnikovih obveznosti pomeni, da izvajalec ni v zamudi, če je edini in neposredni razlog zamude del zaradi opustitve naročnikove dolžnosti in da izvajalec iz enakega razloga ni odgovoren za škodo, ki neposredno nastane le zaradi opustitve ali zamude naročnika. Naročnik zaradi svoje zamude primerno podaljša izvedbene roke in opravi ostalo potrebno, da izvajalec glede izvedbe ne preide v slabši položaj, kot če zamude ne bi bilo.

(3) Nobena poslovna listina v zvezi z izvajanjem del ne more biti veljavna in naročnika ne obvezuje, če je predhodno ne odobri naročnik sam. Kakršnokoli odstopanje od dogovorjenih del ali te pogodbe s strani izvajalca brez predhodne odobritve naročnika je neveljavno, izvajalec pa je za nepotrjeno odstopanje od dogovorjenih del naročniku odškodninsko odgovoren in mora na zahtevo naročnika takoj vzpostaviti pravilno stanje gradnje.

7. člen

Izvajalec izjavlja, da se je seznanil z obsegom gradenj/storitve pred oddajo ponudbe in pred podpisom te pogodbe in se obvezuje, da bo:

* izvajal vsa dela v skladu z vsemi veljavnimi predpisi Republike Slovenije in Evropske

unije, ki urejajo predmet te pogodbe ter načelih stroke; morebitna škoda med izvedbo oziroma v zvezi z njo bremeni izvajalca;

* da bo gradnjo/storitve opravil strokovno, kvalitetno ter pravočasno z upoštevanjem zakonov in predpisov za varno delo;
* da bo za čas veljavnosti pogodbe sklenil zavarovanje proti odgovornosti za škodo, ki jo z opravljanjem javne službe lahko povzroči tretji osebi, državi ali občini;
* izvršil dela strokovno pravilno, v skladu s standardi in gradbenimi normativi ter z običaji stroke;
* zagotovil strokovno vodstvo izvajanja del ter lastno kontrolo;
* predstavniku naročnika omogočil stalen nadzor nad deli in količino ter kakovostjo uporabljenega materiala in v tem smislu vpogled v ustrezno dokumentacijo;
* da bo za opravljena dela/storitev uporabljal cene iz predračuna, ki je priloga tej pogodbi in da ne bo posebej ali dodatno zaračunaval premike strojev ali delavcev;
* v primeru nastanka poškodbe ali ovir na cesti, ki bi ogrožale varnost prometa zagotovil takojšnje ukrepanje ekip za zavarovanje takšnih mest, ali za odstranitev poškodb ali ovir;
* naročnika pravočasno obvestil o začetku in dokončanju del, najkasneje tri dni pred začetkom in tri dni pred dokončanjem;
* upošteval določila Odloka o občinskih cestah v občini Sveta Ana;
* dela opravljal v skladu z letnim programom vzdrževanja cest;
* pri izvajanju vzdrževanja upošteval določila tehnične specifikacije, ki je del te pogodbe;
* izpolnjeval in upošteval določila o varnosti in zdravju pri delu;
* izvajal dela po tej pogodbi v skladu z navodili naročnika.

Zimska služba obsega sklop dejavnosti in opravil, potrebnih za omogočanje prevoznosti občinskih cest in varnega prometa v zimskih razmerah. Zimske razmere nastanejo takrat, ko je zaradi zimskih pogojev (sneg, poledica, drugo…) lahko ogroženo normalno odvijanje prometa.

Zimsko službo izvaja izvajalec po izvedbenem programu zimske službe. Izvajalec predloži predlog izvedbenega programa v potrditev občinski upravi najkasneje do 15. oktobra za sledeče zimsko obdobje. Program zimske službe mora biti izdelan skladno z določili Odloka o občinskih cestah v občini Sveta Ana. Prioritete posipavanja in čiščenja cest bo določal naročnik.

8. člen

(1) Če naročnik naroči storitev, za katero izvajalec meni, da bi bili kršeni predpisi ali povzročena nesorazmerna škoda naročniku ali tretjemu, lahko izvedbo odkloni, ne da bi kršil določila pogodbe, vendar mora razlog za odklonitev dokazati oziroma izkazati obstoj in predstaviti dejstva, ki utemeljujejo odklonitev. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

(2) Izvajalčeva neutemeljena zavrnitev naročila ali odstopanje od naročenega načina izvedbe pomeni kršitev obveznosti po tej pogodbi, zaradi katere lahko naročnik razdre pogodbo, pri čemer mora predhodno s pisnim opominom izvajalca opozoriti na kršitve

**POOBLAŠČENE OSEBE**

9. člen

(1) Kontaktna oseba na strani naročnika, je:

Ime in priimek:

Tel. št.:

E-pošta:

(2) Odgovorni vodja del in kontaktna oseba na strani izvajalca je:

Ime in priimek: ………………………………………...

Tel. št.: …………………………………………………

E-pošta: ……………………………………………….

(3) Pogodbeni stranki sta dolžni obvestiti nasprotno stranko o zamenjavi predstavnikov v roku treh (3) dni po zamenjavi.

(4) Vsa obvestila strank in ostale pomembne komunikacije morajo biti poslane nasprotni stranki po pošti ali e-pošti

**POGODBENA CENA**

10. člen

(1) Skupna pogodbena vrednost znaša .................................... EUR brez DDV oziroma .................................... EUR z DDV, kot izhaja iz izvajalčeve ponudbe št. ………………., z dne ………………………….( sklop 1………………… in sklop 2……………)

(2) Pogodbena cena na enoto po tej pogodbi je fiksna in nespremenljiva do konca trajanja pogodbe. Pogodbeni stranki soglašata, da gre riziko eventualnega zvišanja nabavnih cen materiala in cene dela v času izvajanja pogodbenih del na račun izvajalca in da takšne podražitve ne vplivajo na dogovorjeno ceno. Pogodbena cena vsebuje vse stroške, popuste in rabate in velja za opremo, material in dela našteta v popisih del in načrtih. V ceni morajo biti upoštevani vsi manipulativni stroški in drugi stroški, ki so potrebni za realizacijo projekta.

(3) Vse cene in stroške oziroma plačila, ki jih pogodbena vrednost iz prvega odstavka tega člena ne vključuje, vendar pa so (posredno ali neposredno) potrebni oziroma potrebna za izpolnitev obveznosti izvajalca po tej pogodbi, je dolžan plačati izvajalec oziroma bremenijo izključno izvajalca.

(4) Izvajalec potrjuje in jamči, da je seznanjen z vsemi podatki, ki se nanašajo na predmet pogodbe, ki bi lahko vplivali na pogodbeno vrednost ali razčlenitev pogodbene vrednosti, ali na njegove pravice in obveznosti po tej pogodbi. Izvajalec se izrecno odpoveduje vsem zahtevkom do naročnika, ki bi izvirali iz njegove morebitne neseznanjenosti s pogoji po tej pogodbi.

**PLAČILNI POGOJI**

11. člen

(1) Izvajalec bo za opravljena dela po tej pogodbi naročniku zaračunaval z mesečnimi situacijami v skladu s planom in dejansko opravljenimi količinami ter na podlagi predpisanega in predhodno potrjenega gradbenega dnevnika. Mesečne situacije morajo vsebovati med drugim tudi dokazila o izvedenih delih, o dobavljenem materialu ipd. (prevoznice, tehtni listi, strojni listi, …).

Izvajalec je vse račune dolžan posredovati izključno v elektronski obliki (e-račun), skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike ter skladno s Pravilnikom o standardih in pogojih izmenjave elektronskih računov prek enotne vstopne in izstopne točke pri Upravi republike Slovenije za javna plačila.

Izvajalec je obvezen dostaviti gradbeni dnevnik v potrditev do najkasneje petega (5.) v mesecu za pretekli mesec in mesečno situacijo za opravljena dela po tej pogodbi, do najkasneje desetega (10.) v mesecu za pretekli mesec.

Naročnik je dolžan situacijo v roku 8 (osmih) dni od njenega uradnega prijema potrditi, v nadaljnjih 22 dneh pa nesporni znesek plačati. Naročnik si pridružuje korekcijo predložene situacije, kar pa ne zadrži izplačila za nesporni znesek situacije.

(2) Naročnik bo izvajalcu izstavljen račun, ki ga bo predhodno potrdil naročnikov skrbnik te pogodbe, plačal v roku 30 dni od uradnega datuma prejema računa na transakcijski račun izvajalca številka SI56 ................................... odprt pri............................................................

(3) Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

(4) Na podlagi 32. člena Zakon o izvrševanju proračunov Republike Slovenije za leti 2020 in 2021 (Uradni list RS, št. [75/19](http://www.uradni-list.si/1/objava.jsp?sop=2019-01-3304)) je plačilni rok lahko krajši od 30 dni, v kolikor izvajalec s tem zagotovi nižjo pogodbeno vrednost.

***Opomba: V primeru nastopa s podizvajalcem, ki zahteva neposredno plačilo, dodati še naslednji odstavek:***

(5) Izvajalec pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu. Podizvajalec soglaša, da naročnik namesto izvajalca poravna podizvajalčevo terjatev do izvajalca na transakcijski račun podizvajalca, št. SI56 ....................................................................... odprt pri .......................................... d.d. Izvajalec svojemu računu ali situaciji priloži račun ali situacijo podizvajalca, ki ga je predhodno potrdil. Neposredna plačila podizvajalcem bodo izvršena v roku iz prvega odstavka tega člena.

12. člen

Če naročnik zamudi s plačilom, je izvajalec upravičen zahtevati zakonite zamudne obresti od

dneva zapadlosti računa v plačilo do dneva plačila.

**ČAS IZVAJANJA, ODPOVEDNI ROK IN POGOJI PREKINITVE**

13. člen

 (1) Pogodba začne veljati s podpisom obeh pogodbenih strank in se uporablja od podpisa pogodbe**.[[1]](#footnote-1)** Pogodba velja tri (3) leta od dneva podpisa pogodbe obeh pogodbenih partneric.

(2) Naročnik si pridržuje pravico do spremembe obsega gradenj/storitev, če pride do spremembe programa vzdrževanja občinskih cest ali obsega sredstev v občinskem proračunu za ta namen. Naročnik in izvajalec se izrecno dogovorita, da so navedene količine iz tehnične specifikacije okvirne, zato bosta vsako leto z letnim planom del podrobneje določila vrsto in obseg storitev, glede na razpoložljiva finančna sredstva za te namene.

14. člen

Ta pogodba preneha:

* po preteku časa, za katerega je bila sklenjena;
* z odpovedjo,
* z razdrtjem.

Odpovedni rok je tri (3) mesece.

15. člen

(1) Naročnik lahko brez odpovednega roka prekine pogodbo v naslednji primerih:

* če izvajalec ne opravlja del pravočasno, racionalno, vestno, kvalitetno in hitro;
* če izvajalec ne izpolnjuje več predpisanih pogojev za izvajanje
* po preteku časa za katerega je sklenjena ta pogodba;
* če izvajalec preneha obstajati kot pravna oseba ali pride v položaj, da ni sposoben opraviti pogodbenih del.

(2) Zaradi neizpolnjenih obveznosti lahko izvajalec razdre pogodbo šele po tem, ko je dal naročniku primeren poznejši rok za izpolnitev obveznosti, ki ne more biti krajši od osmih (8) delovnih dni, naročnik pa niti v tem roku svojih obveznosti ni izpolnil. Pogodbo je možno prekiniti samo pisno, z izjavo, ki se izroči drugi pogodbeni stranki. V izjavi mora biti točno naveden vzrok razdrtja pogodbe.

(3) Če pride do razdrtja pogodbe po krivdi izvajalca, naročnik nima nobenih finančnih obveznosti, ne glede na obseg opravljenih del po tej pogodbi. Če stranki sporazumno razdreta pogodbo rešujeta sporazumno vsa vprašanja, ki so nastala z razdrtjem pogodbe.

**ZAVAROVANJE**

14. člen

(1) Izvajalec mora imeti v skladu s 14. členom Gradbenega zakona (Uradni list RS, št. [61/17](http://www.uradni-list.si/1/objava.jsp?sop=2017-01-2914) in [72/17 – popr.](http://www.uradni-list.si/1/objava.jsp?sop=2017-21-3507)) zavarovano svojo odgovornost za škodo pri izvedbi del, ki bi utegnila nastati naročniku in tretjim osebam v zvezi z opravljanjem njegove dejavnosti.

Kopijo zavarovalne police mora izvajalec predložiti naročniku v roku 15 dni po podpisu pogodbe. Izvajalec se obvezuje, da je odškodninsko odgovoren za nastalo škodo, ki jo bo moral poravnati tretjim osebam zaradi nestrokovnega, nepravilnega in nepravočasnega opravljenega predmetnega dela.

(2) Izvajalec del je dolžan na lastne stroške vsa izvršena dela zaščititi proti vremenskim vplivom in drugimi poškodbami. Izvajalec je dolžan pri zavarovalnici zavarovati svojo opremo in opremo podizvajalcev proti vsem rizikom do predaje objekta in je za to polno odgovoren.

(3) V primeru, da pride do škode pri izvedbi pogodbenih obveznosti zaradi odgovornosti izvajalca, mora le-ta na svoje stroške nadomestiti, popraviti ali postaviti in dovršiti dela, ki morajo biti opravljena v skladu s pogodbenimi določili in navodili naročnika.

(4) Izvajalec ravno tako odgovarja za vso škodo na prometni infrastrukturi, okolici objekta ter na delih, povzročeno ob izvajanju pogodbenih obveznosti. Izvajalec odgovarja tudi za vso povzročeno škodo, nastalo delavcem in tretjim osebam.

(5) Izvajalec je odgovoren za vso škodo, ki bi nastala kot posledica emisij škodljivih snovi v času gradnje, z vplivi na kvaliteto površinskih voda, podtalnice in okolja.

**ZAŠČITA OKOLJA**

15. člen

(1) Izvajalec mora v času trajanja gradnje na svoje stroške izvesti vse potrebne ukrepe za zaščito okolja v skladu z veljavno zakonodajo. Stroški za spremljanje in izvedbo sanacijskih ukrepov za varstvo in zaščito okolja morajo biti vsebovani v ponudbeni ceni.

(2) Izvajalec mora delo organizirati tako, da:

* se pri gradnji uporablja čisto tehnologijo in brezhibne stroje;
* za gradnjo uporablja stroje, izdelane skladno z emisijskimi normami za tresljaje, ki jih povzročajo gradbeni stroji;
* bo na gradbišču hranil ali začasno skladiščil odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov;
* bo sproti oddajal gradbene odpadke, ki nastanejo med izvajanjem del, ločeno po vrstah gradbenih odpadkov iz klasifikacijskega seznama odpadkov zbiralcu oziroma predelovalcu le-teh ter naročniku predložil potrdilo o tem;
* bodo vsi ostanki gradbenega materiala in kakršnih koli drugi odpadki odpeljani na primerno deponijo t.j. urejena odlagališča gradbenega materiala, da ne bi v času gradnje prišlo do onesnaženja;
* ne bo odlagal odvečnega izkopanega materiala na najboljša kmetijska zemljišča, v gozd ali območja naravnih vrednot, kulturne dediščine ali na druga varovana območja.

**VAROVANJE IN UPRAVLJANJE GRADBIŠČA**

16. člen

(1) Izvajalec mora ustrezno zavarovati dele objekta oziroma prostore naročnika, ki jih bo uporabljal pri izvajanju del.

(2) Za zagotavljanje prometne varnosti in večje prepustnosti zaradi spremenjenih razmer v času gradnje, ima izvajalec naslednje obveznosti:

* zagotoviti ukrepe na obstoječem cestnem omrežju v takšnem obsegu, da se prometna varnost zaradi gradnje ne bo poslabšala;
* promet v času gradnje organizirati tako, da ne bo prihajalo do večjih zastojev na obstoječem cestnem omrežju;
* če bi vplivala izvedba del na prometno ureditev državnih cest, se rešitev predhodno uskladi z njihovim upravljavcem.

(3) Izvajalec mora opraviti gradbiščni transport v največji možni meri po tistih javnih cestah in poteh, ki imajo najmanj vpliva na prebivalstvo in na obratovanje potniškega terminala in drugih objektov.

(4) Izvajalec mora sanirati in povrniti v prvotno stanje vse poti, ceste in dele objekta oziroma prostore naročnika, ki bodo zaradi gradnje ali uporabe pri gradnji prekinjene ali poškodovane.

(5) Izvajalec mora poskrbeti tudi za naslednje ukrepe:

* zagotoviti nemoteno komunalno - energetsko oskrbo objektov preko vseh obstoječih komunalno - energetskih infrastrukturnih objektov in naprav in jih takoj obnoviti, če se poškodujejo pri gradnji;
* zagotoviti zavarovanje gradbišča tako, da bosta zagotovljeni varnost in nemotena raba bližnjih objektov in zemljišč ter zagotoviti, da zaradi gradbenih del ne bo poslabšana požarna varnost bližnjih objektov in območij;
* z vlaženjem sipkega materiala in nezaščitenih površin je potrebno preprečiti nenadzorovan raznos gradbenega materiala z območja gradbišč s prevoznimi sredstvi ter prašenje z objekta, začasnih odlagališč materiala ter gradbišča;
* v času gradnje zagotoviti vse potrebne varnostne ukrepe in organizacijo gradbišča tako, da bo preprečeno onesnaženje okolja in voda (tako površinskih vodotokov kot podtalnice), ki bi nastalo zaradi transporta, uskladiščenja ali uporabe tekočih goriv in drugih škodljivih snovi (npr. cementne odplake itd.), oziroma v primeru nezgode zagotoviti takojšnje ukrepanje za to usposobljenih delavcev oziroma služb;
* sanirati, rekonstruirati, renaturirati ali sonaravno urediti na lastne stroške vsa druga zemljišča, objekte in naprave, ki jih je z gradnjo prizadel zaradi svoje organizacije gradnje.

(7) Vsakršno poškodovanje obstoječe komunalno - energetske ali druge infrastrukture, naprav, napeljave, objektov, bremeni izvajalca. Izvajalec nosi stroške ureditve, ki je določena v tem členu in ki bi nastali zaradi neizvajanja zgornjih zahtev.

**IZROČITEV IN PREVZEM DEL, KONČNI OBRAČUN**

17. člen

(1) Izvajalec je dolžan datum dokončanja del vpisati v gradbeni dnevnik in naročnika takoj pozvati na prevzem del. Naročnik se zavezuje dokončana dela prevzeti najkasneje v roku petih (5) dni po prejemu izvajalčevega obvestila.

(2) O dokončanju in prevzemu sestavijo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:

* ali izvedena dela ustrezajo določilom te pogodbe, veljavnim zakonskim predpisom in pravilom stroke;
* datume začetka in končanja del in datum prevzema del;
* kakovost izvedenih del in pripombe naročnika v zvezi z njo;
* opredelitev del, ki jih je izvajalec dolžan ponovno izvesti, dokončati ali popraviti;
* morebitna odprta in sporna vprašanja tehnične narave;
* ugotovitev o sprejemu atestov in morebitnih garancijskih listov.

(3) Če pogodbeni stranki s primopredajnim zapisnikom ugotovita, da mora izvajalec določena dela končati, popraviti ali jih takoj ponovno izvesti, pa tega ne stori, sme naročnik angažirati drugega izvajalca, ki jih izvede na izvajalčev račun.

(4) Potrjen obračun je podlaga za izplačilo.

**POGODBENA KAZEN**

 18. člen

(1) Kadar se izvajalec po svoji krivdi pri izvedbi del ne drži s to pogodbo dogovorjenih oziroma sporazumno podaljšanih rokov izvedbe del, nekvalitetnemu izvajanju del oz. v primeru izvajanja dejavnosti v nasprotju s pravili stroke, lahko naročnik:

* naroči izvedbo del ali odpravo pomanjkljivosti na račun izvajalca;
* zahteva povračilo vse nastale škode, ki je nastala zaradi neizvajanja pogodbenih obveznosti s strani izvajalca;
* zahteva plačilo pogodbene kazni (penalov) v višini 1 %/dan za ostala vzdrževalna dela in 10 %/dan za intervencijska dela in dela v okviru zimske službe do skupne višine največ 25 % vrednosti del, ki se sankcionirajo. Penale se obračunajo v okviru situacije, ki obsega dela, ki so predmet sankcioniranja;
* prične postopek za prenehanje izvajalske pogodbe.

(2) Neizpolnjevanje obveznosti pomeni, da izvajalec ni pravočasno izvedel posameznega dela oz. storitve, kljub predhodnemu pisnemu opozorilu in določenem roku za izvedbo.

**JAMSTVA IN OBVEZNOSTI IZVAJALCA**

19. člen

(1) Izvajalec jamči, da bodo dela opravljena kakovostno, v skladu z veljavnimi predpisi in standardi ter v skladu s specificiranimi zahtevami naročnika.

(2) Za pomanjkljivosti in napake vgrajenega blaga, opreme, materialov v konstrukciji in izvedbi gradbenih del, daje izvajalec garancijo za dobo 5 let.

(3) Izvajalec je dolžan na svoje stroške odpraviti vse pomanjkljivosti, za katere jamči in ki se pokažejo med garancijskim rokom.

(4) Garancijski rok začne teči z dnem, ko bodo dela končana, tehnično pregledana, pod pogojem, da morajo biti pred tem odpravljene vse pomanjkljivosti, ugotovljene med gradnjo ali ob prevzemu.

**ODPRAVA NAPAKE IN NADOMESTNI DELI**

20. člen

(1) Pomanjkljivosti in napake v zvezi z gradbenimi deli oziroma materiali, ki so predmet te pogodbe in ki se pokažejo v garancijskem roku, bo izvajalec odpravil na lastne stroške.

(2) Napake v zvezi z gradbenimi deli ali vgrajenimi materiali bo izvajalec odpravil v roku, ki ga bosta pogodbeni stranki ob ugotovitvi napake sporazumno pisno določili. V kolikor napaka ni odpravljena v tem roku, je izvajalec dolžan zamenjati tak del opreme s funkcionalno enakovrednim delom opreme.

(3) Če je napaka takšne narave, da običajna uporaba gradnje ni mogoča, je izvajalec dolžan napako odpraviti oziroma vzpostaviti začasno delujoče stanje v roku 7 dni od prijave napake. Če se enaka ali podobna napaka na istem elementu ponovi trikrat zaporedoma, je izvajalec dolžan element zamenjati.

(4) Naročnik je izvajalca dolžan obvestiti o napaki pisno, po elektronski pošti ali telefaksu. Telefonsko javljeno napako mora naročnik potrditi s pisnim obvestilom, v katerem navede datum in uro telefonske reklamacije in opiše napako ter ime in priimek osebe, ki je sporočilo sprejela.

(5) V kolikor se izkaže, da je bila intervencija izvedena zaradi vzrokov, ki niso zajeti v garancijskem vzdrževanju, se naročnik obvezuje izvajalcu poravnati vse s tem nastale stroške (delovne in potovalne ure) po veljavnem ceniku izvajalca.

(6) Če izvajalec v dogovorjenem roku iz drugega odstavka tega člena ne odpravi napake, lahko naročnik na stroške izvajalca odpravo napake naroči drugemu izvajalcu.

**VIŠJA SILA**

21. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Pogodbena stranka, na katere strani je višja sila nastala, je dolžna sopogodbenika pisno obvestiti o nastopu in tudi o prenehanju višje sile, poleg tega pa mora sopogodbeniku predložiti verodostojne dokaze o obstoju in trajanju višje sile najkasneje v enem dnevu po nastopu oziroma prenehanju višje sile.

(3) Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**ZAVAROVANJE ZA DOBRO IZVEDBO POGODBENIH OBVEZNOSTI**

22. člen

(1) Izvajalec mora najkasneje v 10-ih dneh od prejema izvoda podpisane pogodbe s strani naročnika, kot pogoj za veljavnost pogodbe, naročniku izročiti bianco menico za dobro izvedbo pogodbenih obveznosti v višini 10 % od skupne vrednosti pogodbe z DDV, v vrednosti ........................ EUR, z menično izjavo s pooblastilom za izpolnitev, z veljavnostjo 30 dni po datumu poteka roka za izvedbo obveznosti po tej pogodbi. Naročnik po predhodnem obvestilu lahko unovči menico pod naslednjimi pogoji:

* če izbrani ponudnik ne bo pričel izvajati svojih pogodbenih obveznosti v skladu z določili pogodbe ali
* če izbrani ponudnik ne bo izpolnil svojih pogodbenih obveznosti v skladu z določili pogodbe ali
* če izbrani ponudnik ne bo pravočasno izpolnil svojih pogodbenih obveznosti v skladu z določili pogodbe ali
* če izbrani ponudnik ne bo pravilno izpolnil svojih pogodbenih obveznosti v skladu z določili pogodbe ali
* če bo izbrani ponudnik prenehal izpolnjevati svoje pogodbene obveznosti v skladu z določili pogodbe.

 (2) Predložitev zavarovanja dobre izvedbe posla je pogoj za veljavnost te pogodbe.

**ZAVAROVANJE ZA ODPRAVO NAPAK V GARANCIJSKEM ROKU**

23. člen

(1) Izvajalec mora najkasneje v 14-ih dneh po uspešno končanem prevzemu del, naročniku izročiti bančno garancijo za odpravo napak v garancijskem roku v višini 5 % od skupne pogodbene vrednosti z DDV, v vrednosti ........................ EUR, z veljavnostjo 5 let od datuma izvedenega končnega prevzema. Naročnik po predhodnem obvestilu lahko unovči bančno garancijo pod naslednjimi pogoji:

* če ima gradnja napake ali pomanjkljivosti, ki ogrožajo življenje, zdravje, povzročajo škodo tretjim ali se te napake ali pomanjkljivosti ne dajo v celoti odpraviti na sprejemljiv način ali same ali njihova odprava povzroča naročniku škodo, ki se kaže kot motnja v delovanju trajajoča več kot en mesec ali v obsegu, ki presega 5% vrednosti te pogodbe;
* če izvajalec v času garancije ne bo izvajal garancijskih obveznosti na način, opredeljen v tej pogodbi.

**POSLOVNA SKRIVNOST IN ZAUPNI PODATKI**

24. člen

(1) Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

(2) Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, ki predstavljajo poslovno skrivnost, pri delu z njimi pa morajo ti ravnati z največjo mero skrbnosti.

(3) Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če naročnik izkaže, da je ravnal ali poskušal ravnati v nasprotju z določbami te pogodbe.

(4) Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.

(5) Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.

(6) Naročnik lahko pri izvedbi del na lokaciji od delavcev izvajalca zahteva, da izkažejo seznanjenost z vsebino iz prvega odstavka tega člena. Delavec mora pri takem delu imeti pri sebi ustrezno pooblastilo izvajalca, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki, ki predstavljajo poslovno skrivnost.

**REŠEVANJE SPOROV**

25. člen

(1) Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Če spornega vprašanja ne bi mogli rešiti sporazumno, lahko vsaka pogodbena stranka sproži spor pri stvarno pristojnem sodišču v Mariboru.

**PROTIKORUPCIJSKA KLAVZULA**

26. člen

Pogodbeni stranki se zavezujeta, da:

* ne bosta kršili dolžnostnega ravnanja uradnih oziroma odgovornih oseb v javnem ali zasebnem sektorju, ki ga določajo s strani države sprejeti zakonski in podzakonski predpisi ter zapisani kodeksi ravnanja v poklicnih ali poslovnih združenjih;
* ne bosta dali oziroma obljubili kakršnegakoli darila ali plačila v denarju, ali v kakem drugem dragocenem predmetu, posredno ali neposredno kateremu funkcionarju, uslužbencu ali drugemu zaposlenemu pri naročniku ali drugem državnem organu (službi, oddelku, agenciji) oziroma katerikoli politični stranki ali kandidatu politične stranke z namenom podkupovanja, da  bi tako napeljeval takega funkcionarja, uslužbenca ali drugega zaposlenega, stranko ali kandidata k zlorabi svojega položaja ali k vplivanju na zakon ali odločitev naročnika ali drugega pristojnega organa, tako da bi s tem pridobila, obdržala ali usmerila posle k naročnikovemu sopogodbeniku ali njegovemu izpolnitvenemu pomočniku, zastopniku, distributerju ali drugi povezani pravni ali fizični osebi;
* ne bosta omejevali oziroma vplivali na poslovanje izvajalca ali naročnika pri poslovanju po predpisih o javnem naročanju;
* ne bosta sklenili pogodbe, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali sklenitev posla pod ugodnejšimi pogoji ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

V primeru kršitve ali poskusa kršitve te klavzule je že veljavno sklenjena pogodba nična. Pogodba, ki je veljavno sklenjena pod odložilnim ali razveznim pogojem, ki v primeru ugotovitve kršitve ali poskusa kršitve protikorupcijske klavzule še ni nastopil, se šteje, da ni bila sklenjena.

Na ničnost pogodbe se lahko sklicuje vsaka zainteresirana oseba in se ugotavlja pred stvarno in krajevno pristojnim sodiščem v Republiki Sloveniji.

Ta pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe ali njegovega podizvajalca.

**KONČNE DOLOČBE**

27. člen

(1) Pogodba je sklenjena z dnem podpisa zadnje od pogodbenih strank in velja do zaključka vseh del in preteka garancijskih rokov.

Pogodba je sklenjena z odložnim pogojem:

Izvajalec  mora za izpolnitev pogoja predložiti v roku 10 (deset dni po prejemu sklenjene pogodbe garancijo za dobro izvedbo pogodbenih obveznosti (menico), če izvajalec ne bo izpolnil te obveznosti, se šteje, da pogodba ni bila sklenjena.

(2) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

(3) Odstop pogodbe tretjemu je možen samo s pisnim soglasjem obeh pogodbenih strank.

(4) Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od te pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

(5) Naročnik lahko prekine to pogodbo v roku 15 dni od dneva, ko izvajalec prejme pisno obvestilo o odpovedi pogodbe, v naslednjih primerih:

* zamuda izvajalca ali napaka v izvedbi, ki bistveno zmanjša pomen posla,
* izvajalec ne prične z izvedbo pogodbeno dogovorjenih del v pogodbenem roku, niti v naknadnem roku, ki mu ga določi naročnik,
* izvajalec po svoji krivdi zamuja z deli več kot 10 dni,
* izvajalec ne dosega pogodbeno dogovorjene kvalitete in te ne vzpostavi niti v naknadnem roku, ki mu ga določi naročnik,
* izvajalec prekine z deli brez pisnega soglasja naročnika,
* izvajalec zamuja s kritičnimi faznimi roki in teh zamud ne nadoknadi niti v naknadnem roku, ki mu ga določi naročnik.

V primerih iz druge do šeste alineje je izvajalec dolžan plačati pogodbeno kazen v višini 5 % pogodbene vrednosti.

(6) Naročnik lahko prekine to pogodbo z dnem, ko izvajalec prejme obvestilo o odpovedi pogodbe v primeru ogrožanja zdravja, življenja, varnosti ali celovite stabilnosti gradnje ali v primeru, ko je dosežena maksimalna višina pogodbene kazni.

(7) Izvajalec lahko prekine to pogodbo po preteku 30 dni od dneva, ko naročnik prejme pisno obvestilo o odpovedi pogodbe, v naslednjih primerih:

* če mu naročnik tudi po naknadno postavljenem roku ne posreduje navodil v zvezi z njegovimi vprašanji, pa so ta bistvena za izvedbo del,
* če naročnik ne poravna zapadlih obveznosti.

(8) Zgoraj naštete ukrepe lahko naročnik/izvajalec uveljavlja po opominu, po katerem izvajalec/naročnik ne odpravi kršitve oziroma je kršitev kljub opominu ponovno zagrešil. Opomin mora biti izvajalcu/naročniku poslan pisno, po telefaksu ali na elektronski način. V primeru elektronskega načina se sporočilo potrdi tudi v pisni obliki.

(9) Ne glede na to katera od pogodbenih strank razdira pogodbo, je izvajalec dolžan izvršena dela zavarovati tako, da jih zaščiti pred propadanjem, stroške teh del pa nosi tista od strank, ki je odgovorna za razdrtje pogodbe.

(10) Izvajalec je dolžan v vseh zgoraj navedenih primerih na svoje stroške umakniti z gradbišča svoje delavce, opremo in delovna sredstva, odstraniti začasne objekte ter očistiti objekt in gradbišče v roku osmih (8) dni po razdrtju pogodbe.

28. člen

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1.  da izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2. da je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;

3.  da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno,

za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Če je izvajalec ali njegov podizvajalec pravna oseba, s sedežem v drugi državi članici ali tretji državi mora izvajalec zase in za svojega podizvajalca v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku petih dni po poteku vsakih šest mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena.

*(ta odstavek v pogodbi ostane če je izvajalec/podizvajalec s sedežem izven Slovenije oziroma ostane v delu, ki se nanaša na podizvajalce)*

29. člen

V primeru ugotovljene izpolnitve okoliščine iz prvega odstavka prejšnjega člena bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

V primeru izpolnitve okoliščine iz prvega odstavka prejšnjega člena pri nominiranih podizvajalcih, lahko izvajalec v roku desetih dni po prejemu obvestila iz prejšnjega odstavka zamenja podizvajalca v skladu s 94. členom Zakona o javnem naročanju (Uradni list RS, št. 91/15 in 14/18; ZJN-3) in določili te pogodbe, pod pogojem, da ta zamenjava ne predstavlja bistvene spremembe pogodbe. V kolikor izvajalec v prej navedenem roku ne predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, bo naročnik takoj, vendar najkasneje 45 dni od poteka roka za preverjanje iz prvega odstavka prejšnjega člena začel nov postopek javnega naročila.

30. člen

Ta pogodba je sklenjena pod razveznim pogojem, ki se, v primeru izpolnitve okoliščin iz prvega odstavka 28. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

31. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja in drugih veljavnih predpisov, ki urejajo s pogodbo opredeljena medsebojna razmerja.

32. člen

Pogodba je sestavljena v štirih (4) enakovrednih izvodih, od katerih prejme naročnik dva (2) izvode, izvajalec pa preostala dva (2) izvoda.

Številka:

Datum:

**Naročnik:**

**Občina Sveta Ana Izvajalec:**

1. Predvidoma od 1. 8. 2020 [↑](#footnote-ref-1)